Süsta kirjeldus.

Ranchero 12 on mitmeotstarbeline hübriid, mis ühendab endas nii tavalise süsta kui sit-on-topi häid omadusi. Suure avaga ja väga mahukas kokpit koos mugava istmega tagavad sulle eriti mugava olemise ka pikki tunde kestvaks sõiduks. Paadi mahukus ja hea manööverdamisvõime muudavad süsta heaks aluseks, millega kala püüda, rannikumerd avastada või siseveekogudel matkata

Alus on väga stabiilne, seega sobib isegi täitsa algajale.

Rendilepingu tingimused varustuse rendiks OÜ Pihla Puhkemajalt.

1. Renditud varustus on OÜ Pihla Puhkemaja omand. Varustuse omavoliline edasilaenutamine, müümine, rentimine ja igal viisil võõrandamine on keelatud.
2. Kliendil on õigus varustust kasutada sihtotstarbeliselt.
3. Klient kohustub kasutama varustust heaperemehelikult.
4. Varustus tuleb tagastada rendilepingus näidatud tähtajaks.
5. OÜ Pihla Puhkemaja esindajal on õigus katkestada leping koheselt kui selgub, et klient ei täida või ei kavatse täita lepingu tingimusi. Lepingu katkestamise korral on klient kohustatud tagastama laenutatud inventari koheselt.
6. Klient on kohustatud teatama renditud varustuse kahjustustest ja purunemisest rendile andjale esimesel võimalusel.
7. **Kliendil lasub vastutus varustuse varguse ja kadumise korral.** Klient on kohustatud hüvitama varustuse kaotuse OÜ Pihla Puhkemajale. Varustuse varguse korral on klient kohustatud koheselt teatama nii politseisse kui ka varustuse väljalaenutanud ettevõttele.
8. Rendile andjal on õigus nõuda kliendilt sisse kogu tekkinud kahju. Kui varustus on hävinenud või seda ei ole muul põhjusel võimalik tagastada, lasub kliendil kohustus nii laenutustasu maksmiseks kui ka inventari täishinna hüvitamiseks.
9. Klient teatab, et valdab vajalikke võtteid varustuse kasutamiseks ning kasutab tegevuses vajalikke kaitsevahendeid.
10. Rendile andja ei vastuta kliendi või kolmandate isikute mistahes kahjude eest. Samuti vigastuste eest, mis on tekkinud varustuse kasutamise tulemusena. Kõik varustuse kasutamisega seotud riskid lasuvad kliendil ning klient on kohustatud hüvitama tekkinud kahjud rendileandjale ning kolmandatele osapooltele.
11. Rendi tasu ja tagatisraha makstakse enne rendiperioodi algust (hiljemalt vahendite kättesaamisel). Tagatisraha tagastatakse peale renditud varustuse tagastamist. Tagatisraha suurus on **50€**. Tagatisrahast arvestatakse vajadusel maha summad varustuse remondiks.